

LĒMUMS

Ādažos, Ādažu novadā

2025. gada 27. martā **Nr.** **120**

**Par Ādažu novada pašvaldības domes piekrišanu zemes Podnieku ielā 35 un Podnieku ielā 37, Ādažos domājamās daļas iegūšanai īpašumā**

Ādažu novada pašvaldības dome izskatīja Krievijas Federācijas pilsoņa (*vārds, uzvārds*), dzimis (*dzimšanas dati*) (turpmāk – Iesniedzējs), 10.03.2025. iesniegumu (pašvaldības reģ. Nr. ĀNP/1-11-1/25/1564 (turpmāk – Iesniegums)), ar lūgumu izsniegt izziņu par domes piekrišanu nekustamā īpašuma Ādažos, Podnieku iela 35 zemes vienības (kad. apz. 8044 011 0742) un Podnieku iela 37 zemes vienības (kad. apz. 8044 011 0741) 1/2 domājamās daļas (turpmāk kopā arī - Zemesgabali) iegūšanai īpašumā. Iesniegumam pievienots 06.03.2025. Pirkuma līgums. Iesniegumā norādīts Zemesgabala turpmākās izmantošanas mērķis – individuālo dzīvojamo māju apbūve.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pārdevēja īpašuma tiesība uz Podnieku iela 35 un Podnieku iela 37, kuri tiks atdalīti no nekustamā īpašuma “Sliedes”, kadastra Nr. 8044 011 0047, nostiprināta Rīgas rajona tiesas Ādažu pagasta zemesgrāmatas nodalījumā Nr. 1387.
2. Nekustamā īpašuma valsts kadastra informācijas sistēmā Podnieku iela 35 zemesgabalam 2048 m2 platībā ar kadastra apzīmējumu 8044 011 0742 reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
3. Nekustamā īpašuma valsts kadastra informācijas sistēmā Podnieku iela 37 zemesgabalam 1200 m2 platībā ar kadastra apzīmējumu 8044 011 0741 reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
4. Atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums) Zemesgabali atrodas Savrupmāju apbūves teritorijā (DzS), kurā atļauta dzīvojamo māju apbūve. Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru.
5. Uz Zemesgabaliem neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabalu turpmākās izmantošanas mērķis nav pretrunā ar teritorijas plānojumu.
6. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 13.03.2025. tika pārbaudītas ziņas par Iesniedzēju. Subjekts sankciju sarakstos nav atrasts (avots - www.lursoft.lv).
7. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs atbilstdarījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrās daļas 5. punktā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalos, atbilstoši pašvaldības teritorijas plānojumam, ir paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otrās daļas 5. punktu, 30. panta pirmo un otro daļu, kā arī domes Finanšu komitejas 19.03.2025. atzinumu, Ādažu novada pašvaldības dome

**NOLEMJ:**

1. Izsniegt Krievijas Federācijas pilsonim (*vārds, uzvārds*), *personas kods*, dzīvesvietas adrese: (*adrese*), izziņu par Ādažu novada pašvaldības domes piekrišanu iegūt īpašumā 1/2 (vienu otro) domājamo daļu no nekustamā īpašuma Podnieku iela 35, Ādaži, Ādažu nov., zemes vienības 2048 m2 platībā ar kadastra apzīmējumu 8044 011 0742, ar turpmākās izmantošanas mērķi saskaņā ar teritorijas plānojumu – “Individuālo dzīvojamo māju apbūve”, lietošanas mērķa kods 0601.
2. Izsniegt Krievijas Federācijas pilsonim (*vārds, uzvārds*), *personas kods*, dzīvesvietas adrese: (*adrese*), izziņu par Ādažu novada pašvaldības domes piekrišanu iegūt īpašumā 1/2 (vienu otro) domājamo daļu no nekustamā īpašuma Podnieku iela 37, Ādaži, Ādažu nov., zemes vienības 1200 m2 platībā ar kadastra apzīmējumu 8044 011 0741, ar turpmākās izmantošanas mērķi saskaņā ar teritorijas plānojumu – “Individuālo dzīvojamo māju apbūve”, lietošanas mērķa kods 0601.
3. Pašvaldības Centrālās pārvaldes Nekustamā īpašuma nodaļai sagatavot 1. un 2. punktā noteikto izziņu un pēc pašvaldības nodevas samaksas izsniegt iesniedzējam.
4. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
5. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA